钦定古今图书集成/明伦汇编/氏族典/第438卷 > 《廖用贤尚友录》 > 夏方
## 钦定古今图书集成/明伦汇编/氏族典/第438卷 > 《廖用贤尚友录》 > 夏方

按《晋书夏方传》：“方字文正，会稽永兴人也。家遭疫疠，
死者十三人。方年十四，夜则号哭，昼则负土，十有七
载，葬送得毕，因庐于墓侧，种植松柏，乌鸟猛兽，驯扰
其旁。吴时拜仁义都尉，累迁五官中郎将。吴平，除高
山令。百姓有罪应加捶挞者，方向之涕泣而不加罪，
大小莫敢犯焉。在官三年，州举秀才，还家卒。”